## Pravilnik o homologaciji vozila

### NN 100/2005 (18.8.2005.), Pravilnik o homologaciji vozila

# DRŽAVNI ZAVOD ZA MJERITELJSTVO

**1957**

Na temelju članka 275. stavak 3. Zakona o
sigurnosti prometa na cestama (»Narodne novine« broj 105/04) ravnatelj Državnog
zavoda za mjeriteljstvo donosi

## PRAVILNIK

### O HOMOLOGACIJI VOZILA

Članak 1.

Ovim se pravilnikom utvrđuje obveza homologacije vozila kao cjeline prije njihovoga stavljanja
na tržište ili prve registracije u Republici Hrvatskoj, oblik i sadržaj potvrde
o sukladnosti vozila i izjave o sukladnosti vozila te uvjeti koje moraju
ispunjavati pravne osobe za provođenje postupka homologacije.

Obvezi homologacije u
smislu stavka 1. ovog članka podliježu cestovna motorna i priključna vozila (u
daljnjem tekstu: »vozila«).

Vozilima u smislu ovoga pravilnika razumijevaju
se vozila obuhvaćena kategorizacijom vozila za homologaciju,
otisnutom u Prilogu 1. koji je sastavni dio ovoga pravilnika.

Članak 2.

Homologacija u smislu ovog
pravilnika postupak je kojim Državni zavod za mjeriteljstvo (u daljnjem tekstu:
»Zavod«) potvrđuje sukladnost vozila kao cjeline s odredbama propisa o homologaciji opreme i dijelova motornih vozila i njihovih
prikolica (u daljnjem tekstu: »propisi«).

Članak 3.

Homologacija se provodi kao homologacija tipa vozila i homologacija
pojedinačnog vozila.

Homologacija tipa vozila u smislu
ovog pravilnika postupak je potvrđivanja sukladnosti tipa vozila s propisima, a
provodi se za vozila koja se serijski proizvode ili uvoze u Republiku Hrvatsku.

Homologacija pojedinačnog vozila u
smislu ovog pravilnika postupak je potvrđivanja sukladnosti pojedinačnog vozila
s propisima, a provodi se za nova vozila koja dobavljač, koji nije posjednik
potvrde o sukladnosti tipa vozila, pojedinačno uvozi radi prodaje ili ih uvozi
pravna ili fizička osoba za svoje potrebe.

Homologacija pojedinačnog vozila
provodi se i za rabljena vozila iz uvoza.

Rabljenim vozilima u smislu ovoga pravilnika
smatra se motorno vozilo od čije prve registracije je prošlo najmanje tri
mjeseca ili koje je prešlo put od najmanje 3000 km.

Homologacija pojedinačnog vozila
provodit će se i za strana vozila koja su primjenom carinskih ili drugih
propisa oduzeta ili su ustupljena u korist države, u slučaju njihovoga
stavljanja na tržište ili njihove registracije nakon besplatne dodjele od
strane nadležnih državnih tijela.

Članak 4.

Tipom vozila u smislu ovog pravilnika
razumijevaju se vozila iste kategorije, istoga proizvođača i iste proizvođačke
oznake tipa koja se bitno ne razlikuju u pogonskom motoru i podvozju. Tip
vozila može sadržavati varijante i izvedbe.

Varijante tipa vozila u smislu ovoga pravilnika
sva su vozila jednog tipa koja se ne razlikuju po obliku karoserije i po motoru
– što se tiče radnoga postupka, broja i rasporeda cilindara, snage (više od
30%) i radnog obujma (više od 20%), po broju i rasporedu pogonskih osovina, kao
i po broju i rasporedu upravljanih osovina.

Izvedbe varijante tipa vozila u smislu ovoga
pravilnika jesu vozila jedne varijante s manjim međusobnim razlikama.

Članak 5.

Homologacija vozila u smislu odredbi
ovoga pravilnika razumijeva pregled dokumentacije i pregled vozila, izdavanje
izvještaja o zadovoljavanju propisanih uvjeta te izdavanje potvrde o
sukladnosti.

Homologaciju vozila u smislu ovoga
pravilnika provodi Zavod, odnosno pravna osoba koju ovlasti Zavod (u daljnjem
tekstu: »ovlaštena pravna osoba«).

Pregled dokumentacije, pregled vozila i
izdavanje izvještaja o zadovoljavanju propisanih uvjeta kod homologacije
tipa vozila i kod homologacije pojedinačno
pregledanog vozila obavlja ovlaštena pravna osoba.

Kod homologacije tipa
vozila, pregled dokumentacije je provjera sukladnosti tehničkih podataka vozila
s podacima iz proizvođačeve dokumentacije (tehnički podaci i homologacija odobrenja) te provjera sukladnosti homologacijskih odobrenja s uvjetima pojedinih propisa o homologaciji, a pregled vozila je pregled homologacijskih oznaka na opremi i dijelovima vozila,
provjera sukladnosti ugrađenih dijelova s proizvođačevom dokumentacijom te
provjera mjerljivih parametara vozila po potrebi i odabranih metodom slučajnog
uzorka i oznaka bitnih za identifikaciju vozila (npr.
VIN oznaka, oznaka motora i dr.).

Kod homologacije
pojedinačnog vozila, pregled dokumentacije je provjera sukladnosti tehničkih
podataka vozila i provjera dokaza proizvođača o sukladnosti opreme i dijelova predmetnog
vozila s uvjetima propisanim pojedinim pravilnikom, a pregled vozila je pregled
homologacijskih oznaka na opremi i dijelovima vozila
te provjera mjerljivih parametara vozila po potrebi i oznaka bitnih za
identifikaciju vozila (npr. VIN oznaka, oznaka motora
i dr.).

Članak 6.

Zahtjev za provedbu postupka homologacije
tipa vozila podnosi Zavodu dobavljač vozila, te doprema vozilo na pregled
odgovarajućoj ovlaštenoj pravnoj osobi.

Zahtjev iz stavka 1. ovog članka može podnijeti
i inozemni proizvođač.

Zahtjev za provedbu postupka homologacije
pojedinačnog vozila podnosi dobavljač vozila neposredno ovlaštenoj pravnoj
osobi te doprema vozilo na pregled.

Uz zahtjev za provedbu postupka homologacije tipa vozila, prilažu se tehnički podaci o
vozilu s proizvođačevim dokazima o njihovoj vjerodostojnosti i pojedinačna homologacijska odobrenja kao proizvođačev dokaz o
udovoljavanju opreme i dijelova vozila uvjetima propisanima pojedinim
pravilnikom.

Uz zahtjev za provedbu postupka homologacije pojedinačnog vozila prilažu se tehnički podaci
o vozilu i dokaz proizvođača o sukladnosti opreme i dijelova predmetnog vozila
s uvjetima propisanima pojedinim pravilnikom.

Članak 7.

Kod homologacije tipa
vozila, Zavod temeljem izvještaja ovlaštene pravne osobe izdaje potvrdu o
sukladnosti tipa vozila.

Na temelju potvrde o sukladnosti tipa vozila iz
stavka 1. ovog članka dobavljač izdaje izjavu o sukladnosti vozila kojom se
korisniku jamči sukladnost vozila s tipom vozila homologiranim
u Republici Hrvatskoj.

Dobavljač može izdati izjavu o sukladnosti
vozila iz stavka 2. ovog članka samo na temelju potvrde o sukladnosti tipa
vozila izdane na njegovo ime.

Članak 8.

Ako se pregledom dokumentacije i pregledom
vozila iz članka 5. stavak 4. ovog pravilnika utvrdi da tip vozila ne
zadovoljava propisane uvjete, Zavod temeljem izvještaja ovlaštene pravne osobe
donosi rješenje kojim se uskraćuje izdavanje potvrde o sukladnosti tipa vozila.

Protiv rješenja iz stavka 1. ovog članka nije
dopuštena žalba već se može pokrenuti upravni spor.

Članak 9.

Kod homologacije
pojedinačnog vozila, ovlaštena pravna osoba temeljem izvještaja o
zadovoljavanju propisanih uvjeta izdaje potvrdu o sukladnosti pojedinačno
pregledanog vozila.

Provođenje postupka homologacije
pojedinačnog vozila ograničava se na 10 vozila u slučajevima kada prilikom
uvoza novih vozila radi prodaje:

– dobavljač koji je posjednik potvrde o
sukladnosti tipa vozila uveze prvih 10 primjeraka jedne varijante toga tipa
vozila koja nije obuhvaćena tom potvrdom;

– dobavljač uveze prvih 10 primjeraka jednog
tipa vozila za koji nije provedena homologacija tipa
vozila u Republici Hrvatskoj.

Za provođenje postupka homologacije
pojedinačnog vozila u slučajevima iz stavka 2. ovog članka potrebna je
prethodna suglasnost ravnatelja Zavoda.

Odredba stavka 2. ovog članka ne odnosi se na
uvoz novih vozila s nadogradnjom na homologiranom
osnovnom vozilu za koje je dobavljač posjednik potvrde o sukladnosti tipa
vozila.

Članak 10.

Ako se pregledom dokumentacije i pregledom
vozila iz članka 5. stavak 5. ovog pravilnika utvrdi da pojedinačno vozilo ne
zadovoljava propisane uvjete, ovlaštena pravna osoba donosi rješenje kojim se
uskraćuje izdavanje potvrde o sukladnosti pojedinačno pregledanog vozila.

Ako vozilo ne zadovoljava propisane uvjete, ovlaštena
pravna osoba može dati rok od 30 dana da se otklone razlozi zbog kojih
pojedinačno vozilo ne zadovoljava propisane uvjete. Obavijest o tome dostavlja
se carinskoj ispostavi.

Protiv rješenja iz stavka 1. ovog članka može se
podnijeti žalba Zavodu u roku 15 dana od primitka rješenja.

Članak 11.

Zavod može za homologaciju
vozila, odnosno za stručne i tehničke poslove u postupku homologacije,
ovlastiti pravnu osobu koja ispunjava ove uvjete:

– da na svakom ispitnom mjestu raspolaže
odgovarajućim radioničkim prostorom u kojem je moguće obavljanje pregleda
vozila, a koji prostor mora zadovoljiti uvjete s obzirom na vanjske dimenzije
vozila, u kojima je moguć nesmetan rad djelatnika koji obavljaju pregled vozila
i druge stručne i tehničke poslove za koje je pravna osoba ovlaštena, te da
raspolaže odgovarajućim uredskim prostorom i odgovarajućom opremom,

– da ima najmanje jednog djelatnika VII/I
stupnja stručne spreme strojarskog ili prometnog smjera i jednog djelatnika IV.
stup­nja stručne spreme strojarskog ili prometnog
smjera za obavljanje stručnih i tehničkih poslova u postupku homologacije i jednog djelatnika najmanje IV stupnja
stručne spreme za obavljanje administrativnih poslova,

– ako pravna osoba ima više ispitnih mjesta, da
na svakom ispitnom mjestu ima najmanje dva djelatnika IV stupnja stručne spreme
strojarskog, prometnog ili elektro smjera za obavljanje stručnih i tehničkih
poslova u postupku homologacije pojedinačnog vozila,

– da na svakom ispitnom mjestu osigura uvjete za
obavljanje poslova prenesenih javnih ovlasti u skladu s propisima,

– da obavlja poslove homologacije
u okviru cijena utvrđenih propisom o visini i plaćanju naknade za pokriće
troškova pregleda dokumentacije i vozila u postupku homologacije
vozila.

Djelatnici koji obavljaju stručne i tehničke
poslove u postupku homologacije pojedinačnog vozila
dužni su položiti ispit prema programu za osposobljavanje za poslove provođenja
postupka pojedinačne homologacije vozila.

Program iz stavka 2. ovog članka donosi
ravnatelj Zavoda te imenuje povjerenstvo za polaganje ovog ispita.

O položenom ispitu prema programu iz stavka 3.
ovog članka Zavod izdaje uvjerenje.

Djelatnici koji obavljaju posao u postupku homologacije pojedinačnog vozila dužni su ispit prema
programu iz stavka 2. ovog članka položiti u roku od 6 mjeseci od dana stupanja
na snagu ovog Pravilnika.

Pravnoj osobi koja ne ispuni uvjete iz stavka
2., 3., 4. i 5. ovog članka oduzet će se ovlast za obavljanje poslova homologacije pojedinačnog vozila. Ako pravna osoba ima više
ispitnih mjesta ta ovlast oduzet će se ispitnim mjestima koja ne udovoljavaju
navedenim uvjetima.

Zavod je obvezan provoditi nadzor ovlaštene
pravne osobe, uključujući tu i nadzor u ispitnim mjestima, ako ih ima više.

Članak 12.

Vozila koja se uvoze u Republiku Hrvatsku moraju
biti homologirana sukladno odredbama ovoga pravilnika
da bi mogla biti uvozno ocarinjena.

Vozila koja su proizvedena u Republici Hrvatskoj
moraju biti homologirana sukladno odredbama ovoga
pravilnika prije stavljanja na tržište u Republici Hrvatskoj.

Članak 13.

Potvrda o sukladnosti pojedinačno pregledanog
vozila ili izjava o sukladnosti vozila obvezno se prilaže pri tehničkom
pregledu prije prve registracije vozila u Republici Hrvatskoj, a broj te
potvrde odnosno izjave upisuje se u zapisnik o tehničkom pregledu vozila i
registracijski list.

Pod prvom registracijom u smislu stavka 1. ovoga
članka podrazumijeva se i privremena registracija vozila.

Članak 14.

Oblik i sadržaj oglednih primjeraka potvrde o
sukladnosti tipa vozila, potvrde o sukladnosti pojedinačno pregledanog vozila i
izjave o sukladnosti vozila otisnuti su u Prilogu 2. koji je sastavni dio ovoga
pravilnika.

Članak 15.

U postupku homologacije
iz članaka 5. i 6. ovoga pravilnika Zavod može prihvaćati pojedinačna homologacijska odobrenja izdana u inozemstvu ako ih je
izdala nacionalna ustanova tih država nadležna za homologaciju
na temelju ECE pravilnika ili direktiva Europske unije (EU direktive).

Popis pravilnika i direktiva iz stavka 1. ovoga
članka, s pripadajućim izmjenama i dopunama, dan je u Prilogu 3. koji je
sastavni dio ovog pravilnika.

U postupku homologacije
iz članaka 5. i 6. ovoga pravilnika Zavod prihvaća dokument o jedinstvenoj
europskoj homologaciji tipa vozila za sva vozila za
koja je proveden jedinstveni postupak homologacije
tipa vozila propisan za zemlje Europske unije.

U postupku homologacije
u slučajevima iz članka 5. i 6. ovoga pravilnika kad ne postoji ogovarajuća homologacijska dokumentacija, ovlaštena pravna osoba za homologaciju tipa vozila provest će odgovarajuće
ispitivanje i o tome izdati izvještaj o ispitivanju koji će se upotrijebiti u
postupku homologacije, pod uvjetom da je Zavod
prethodno utvrdio da ta osoba ispunjava propisane uvjete za takvo ispitivanje.

Članak 16.

Homologacija vozila ne provodi se
za:

1. vozila uvezena za članove diplomatskih i
konzularnih predstavništava stranih država u Republici Hrvatskoj, a koja će
imati registracijske oznake diplomatskog ili konzularnog predstavništva.

Vozila iz stavka 1. ove točke koja se po
prestanku diplomatske i konzularne službe stavljaju u prodaju u Republici
Hrvatskoj u skladu s recipročnom primjenom privilegije za
diplomatsko-konzularna predstavništva i njihovo osoblje;

2. vozila muzejske vrijednosti kojima se
smatraju vozila starija od 30 godina te iznimno vozila kojima takav status
odobri ravnatelj Zavoda;

3. vozila koja nisu predviđena za vožnju u
cestovnom prometu i koja neće biti registrirana;

4. vozila kategorije M1
(tarifna oznaka 87.03), vozila kategorije N1 (tarifna
oznaka 87.04) te vozila kategorije L (tarifna oznaka 87.11) koja radi
preseljenja uvoze fizičke osobe koje su neprekidno boravile u inozemstvu
najmanje tri godine i uz uvjete da su ih osobno ili članovi njihovoga kućanstva
u inozemstvu posjedovali ili koristili najmanje godinu dana do dana useljenja
ili povratka u Republiku Hrvatsku i da se ta vozila uvezu u roku od 12 mjeseci
od dana useljenja ili povratka;

5. vozila koja uvoze osobe s prebivalištem ili
boravištem u Republici Hrvatskoj, stečena na temelju pravomoćnog sudskog rješenja
o nasljeđivanju;

6. vatrogasna vozila uz prethodno mišljenje
Ministarstva unutarnjih poslova;

7. vozila namijenjena vojnim potrebama Oružanih
snaga Republike Hrvatske, osim gospodarskih vozila i vozila za prijevoz put­nika.

Ravnatelj Zavoda može donijeti odluku da za uvoz
vozila posebne namjene ne treba provoditi postupak homologacije
vozila.

Zahtjev za primjenu odredbe iz točke 1. stavak
2., podnosi se Zavodu uz potvrdu Državnog protokola Republike Hrvatske da su
ispunjeni uvjeti za primjenu olakšica za diplomatsko-konzularna predstavništva
i njihovo osoblje iz Bečke konvencije o diplomatskim odnosima.

Zahtjev za primjenu odredaba u točkama 2., 5. i
6. stavka 1. i u stavku 2. ovoga članka podnosi se Zavodu.

Za primjenu odredbe u točki 7. stavka 1. Ministarstvo
obrane Republike Hrvatske izdaje odgovarajuću izjavu.

Članak 17.

Zavod, odnosno ovlaštena pravna osoba dužni su
čuvati tajnost podataka do kojih dođu tijekom provođenja postupka homologacije.

Zavod, odnosno ovlaštena pravna osoba dužni su
dokumentaciju iz članaka 5. i 6. i potvrde o sukladnosti iz članaka 7. i 9.
ovoga pravilnika čuvati 10 godina.

Članak 18.

Ovaj
pravilnik stupa na snagu danom objave u »Narodnim novinama«.

Članak 19.

Stupanjem na snagu ovog pravilnika prestaje
važiti Pravilnik o homologaciji vozila (»Narodne
novine« broj 15/02, 88/02, 28/03, 107/03 i 164/03).

Klasa:
011-02/05-03/12

Urbroj: 558-04/8-05-1

Zagreb,
10. kolovoza 2005.

Ravnatelj

Državnog zavoda za mjeriteljstvo

**dr****. sc. Marijan Andrašec, dipl. ing., v. r.**

PRILOG 1

KATEGORIZACIJA
VOZILA ZA HOMOLOGACIJU

1.         Kategorija
L: mopedi, motocikli, tricikli, četverocikli.

1.1.      Kategorija
L1: motorna vozila na dva kotača s toplinskim motorom obujma cilindra koji nije
veći od 50 cm3 i konstrukcijske brzine koja nije veća
od 50 km/h (mopedi), bez obzira na način pogona.

1.2.      Kategorija
L2: motorna vozila na tri kotača s toplinskim motorom obujma cilindra koji nije
veći od 50 cm3 i konstrukcijske brzine koja nije veća
od 50 km/h (mopedi), bez obzira na način pogona.

1.3.      Kategorija L3: motorna vozila na dva
kotača s toplinskim motorom obujma cilindra koji je veći od 50 cm3 ili

konstrukcijske
brzine koja je veća od 50 km/h (motocikli), bez obzira na način pogona
(motocikli).

1.4.      Kategorija
L4: motorna vozila na tri kotača asimetrično postavljena u odnosu na srednju
uzdužnu os s toplinskim motorom obujma cilindra koji je veći od 50 cm3 ili konstrukcijske brzine koja je veća od 50 km/h
(motocikli s bočnom prikolicom), bez obzira na način pogona.

1.5.      Kategorija L5: motorna vozila na tri kotača
simetrično postavljena u odnosu na srednju uzdužnu os, s  toplinskim motorom obujma cilindra koji je veći
od 50 cm3 ili konstrukcijske brzine koja je veća od
50 km/h (motorni tricikli), bez obzira na način pogona.

1.6.      Kategorija L6: motorna vozila na četiri
kotača s masom neopterećenog vozila manjom od 350 kg, bez mase             akumulatora kod električnih vozila,
čija najveća konstrukcijska brzina nije veća od 45 km/h (laki četverocikli)             i:

            (i)
čiji radni obujam motora nije veći od 50 cm3, kod motora s prinudnim paljenjem

            (ii)
ili čija najveća netosnaga nije veća od 4 kW, kod
ostalih motora s unutarnjim izgaranjem,

            (iii)
ili čija najveća trajna snaga nije veća od 4 kW, kod elektromotora.

1.7.      Kategorija L7: motorna vozila na četiri
kotača osim navedenih u kategoriji L6, s masom neopterećenog vozila manjom od
400 kg (550 kg za vozila za prijevoz robe), bez mase akumulatora kod
električnih vozila i čija najveća netosnaga motora ne
prekoračuje 15 kW (četverocikli).

2.         Kategorija
M: cestovna motorna vozila koja služe za prijevoz putnika i koja imaju najmanje
4 kotača

2.1.      Kategorija
M1: motorna vozila za prijevoz putnika koja osim sjedala vozača imaju još
najviše 8 sjedala.

2.2.      Kategorija
M2: motorna vozila za prijevoz putnika koja osim sjedala vozača imaju više od 8
sjedala i čija najveća dopuštena masa nije veća od 5 t.

2.3.      Kategorija M3: motorna vozila za prijevoz
putnika koja osim sjedala vozača imaju više od 8 sjedala i čija je najveća
dopuštena masa veća od 5 t.

3.         Kategorija
N: cestovna vozila koja služe za prijevoz tereta i koja imaju najmanje 4 kotača

3.1.      Kategorija
N1: motorna vozila za prijevoz tereta čija najveća dopuštena masa nije veća od
3,5 t.

3.2.      Kategorija
N2: motorna vozila za prijevoz tereta čija je najveća dopuštena masa veća od
3,5 t, ali nije veća    od 12 t.

3.3.      Kategorija
N3: motorna vozila za prijevoz tereta čija je najveća dopuštena masa veća od 12
t.

4.         Kategorija
O: priključna vozila tj. prikolice i poluprikolice
koje se priključuju na cestovna motorna vozila.

4.1.      Kategorija
O1: prikolice s jednom osovinom, osim poluprikolica, čija najveća dopuštena
masa nije veća od    0,75 t.

4.2.      Kategorija
O2: prikolice čija je najveća dopuštena masa manja od 3,5 t, osim prikolica
kategorije O1.

4.3.      Kategorija
O3: prikolice čija je najveća masa veća od 3,5 t, ali nije veća od 10 t.

4.4.      Kategorija
O4: prikolice čija je najveća dopuštena masa veća od 10 t.

*Napomene*

1.
*Za kategorije M i N*

–
U slučaju vučnog vozila koje je namijenjeno za vuču poluprikolice, najveća
dopuštena masa za kategorizaciju vozila jest masa vučnog vozila (u stanju
pripremljenom za vožnju) uvećana za najveću masu koja se prenosi s
poluprikolice na vučno vozilo i najveću masu vlastitog tereta vučnog vozila (gdje
je predviđen).

–
Oprema i instalacije ugrađene na nekim posebnim vozilima koja nisu namijenjena
za prijevoz putnika (autodizalice, pokretne
radionice, pokretne prodavaonice itd.) smatraju se
teretom u smislu kategorizacije vozila.

2.
*Za kategoriju O*

–
Kod poluprikolica najveća dopuštena masa u smislu kategorizacije vozila dio je
ukupne mase poluprikolice s najvećim teretom, spojene na vučno vozilo, koji se
preko osovine ili osovina oslanja na podlogu.

3.
*Za kategoriju M*

–
Zglobna vozila koja se sastoje od dva zglobno povezana dijela smatraju se kao
jednodijelna vozila.

![](dodatni/355083.gif)

![](dodatni/355084.gif)

![](dodatni/355085.gif)

PRILOG 3.

POPIS ECE PRAVILNIKA

(vidi članak 15.
Pravilnika)

|  |  |  |  |  |
| --- | --- | --- | --- | --- |
| Red.broj | PREDMET | Broj ECE Pravilnika | Niz izmjena ili dopuna(4) | Odgovarajuća kategorija vozila(1), (6) |
| 1. | 2. | 3. | 4. | 5. |
| 1. | Glavna svjetla | 01(2) | 01 | M, N |
| 2. | Katadiopteri | 03(2) | 02 | M, N, O, L |
| 3. | Svjetlo stražnje registracijske ploče | 04 | 00 | M, N, O |
| 4. | »SB« glavna svjetla | 05 | 02 | M, N |
| 5. | Pokazivači smjera | 06(2) | 01 | M, N, O |
| 6. | Prednja i stražnja pozicijska svjetla, kočna i gabaritna svjetla | 07(2) | 02 | M, N, O |
| 7. | Halogena svjetla: asimetrični svjetlosni snop | 08 | 04 | M, N |
| 8. | Emisija buke od motornih vozila s tri kotača | 09 |idth=70 style='width:52.2pt;border-top:none;border-left:none;border-bottom:
solid black 1.0pt;border-right:solid black 1.0pt;mso-border-top-alt:solid black .5pt;
mso-border-left-alt:solid black .5pt;mso-border-alt:solid black .5pt;
padding:2.85pt 2.85pt 2.85pt 2.85pt;height:14.0pt;mso-height-rule:exactly'>

04

 L3, L4, L5 |
| 9. | Elektromagnetske smetnje | 10 | 01 | M, N, (L) |
| 10. | Okovi i brave vrata | 11 | 02 | N1, N1 |
| 11. | Zaštita vozača od upravljačkog mehanizma u slučaju sudara | 12(3) | 03 | M1, N1 ≤ 1, 5 t |
| 12. | Kočenje vozila kategorija M, N i O | 13 | 06 | M, N, O |
| 13. | Sidrišta sigurnosnih pojaseva | 14 | 03 | M, N (obvezno za M1) |
| 14. | Sigurnosni pojasi | 16 | 04 | M, N |
| 15.o:p> | Čvrstoća i sidrišta sjedala | 17 | 04 | M1 |
| 16. | Zaštita od neovlaštene uporabe | 18 | 01 | M, N |
| 17. | Prednja svjetla za maglu | 19 | 02 | M, N |
| 18. | Halogena glavna svjetla  (H4 žarulje) | 20(2) | 02 | M, N |
| 19. | Unutrašnja opremljenost | 21 | 01 | M1 |
| 20. | Zaštitne kacige za vozače i suvozače mopeda i motocikala | 22 | 04 | - |
| 21. | Svjetlo za vožnju unatrag | 23 | 00 |  | M, N, O |
| 22. | Emisija vidljivih štetnih sastojaka: diesel-motori | 24 | 03 | M, N |
| 23. | Nasloni za glavu | 25 | 03 | M1 |
| 24. | Vanjske izbočine | 26 | 02 | M1 |
| 25. | Upozorni trokutovi | 27 | 03 | - |
| 26. | Zvučno upozorni uređaji i signali | 28 | 00 | M, N, L3, L4, L5 |
| 27. | Gume za osobna i laka teretna vozila | 30 | 02 | M1, O1 |
| 28. | Halogena »SB« glavna svjetla | 31 | 02 | M, N |
| 29. | Sprječavanje opasnosti požara | 34 | 01 | M1 |
| 30. | Nožne komande | 35 | 00 | M1 |
| 31. | Žarulje sa žarnom niti | 37(2) | 03 (03) | M, N, O, L |
| 32. | Stražnja svjetla za maglu | 38 | 00 | M, N, O |
| 33. | Brzinomjeri | 39 | 00 | M, N, L3, L4, L5 |
| 34. | Emisija štetnih sastojaka koje ispuštaju motocikli | 40 | 01 | L3, L4, L5 |
| 35. | Emisija buke od motocikala | 41 | 02 | L3 |
| 36. | Sigurnosna stakla | 43 | 00 | M, N |
| 37. | Brisači glavnih svjetala | 45 | 01 | M, N |
| 38. | Retrovizori | 46 | 01 | M, N |
| 39. | Emisija štetnih sastojaka koje ispuštaju mopedi | 47 | 00 | L1, L2 |
| 40. | Ugradba uređaja za osvjetljenje i svjetlosnu signalizaciju na motorna vozila i njihove prikolice (kat M, N i O) | 48 | 01 | M, N, O |
| 41. | Emisija štetnih sastojaka: diesel-motori | 49 | 035 | M2, M3, N |
| 42. | Svjetla za motocikle, osim glavnih svjetla | 50 | 00 | L |
| 43. | Emisija buke od motornih vozila s najmanje četiri kotača | 51 | 02 | M, N |
| 44. | Ugradba uređaja za osvjetljenje i svjetlosnu signalizaciju na motocikle | 53 | 00 | L3 |
| 45. | Gume za gospodarska vozila i njihove prikolice | 54 | 00 | M2, M3,  N, O |
| 46. | Sastavnice mehaničke spojnice | 55 | 00 | N2, N3, O4 |
| 47. | Glavna svjetla za mopede | 56 | 00 | L1, L2 |
| 48. | Glavna svjetla za motocikle | 57 | 01 | L3, L4, L5 |
| 49. | Zaštita od stražnjeg podlijetanja | 58 | 01 | N2, N3, O3, O4 |
| 50. | Zamjenski ispušni sustavi za smanjenje buke | 59 | 00 | M1, N1 |
| 51. | Vanjske izbočine na kabini gospodarskih vozila | 61 | 00 | N1, N2 , N3 |
| 52. | Emisija buke od mopeda | 63 | 00 | L1 |
| 53. | Posebna upozorna svjetla | 65 | 00 | M, N |
| 54. | Stražnje ploče za označivanje sporih vozila | 69 | 01 | ctly'> N2, N3, O3, O4 |
| 55. | Stražnje ploče za označivanje dugih i teških vozila | 70 | 01 | N2, N3, O3, O4 |
| 56. | Glavna svjetla za motocikle: asimetrični kratki svjetlosni snop | 72 | 00 | L3, L4, L5 |
| 57. | Bočna zaštita gospodarskih vozila | 73 | 00 | M, N |
| 58. | Ugradba uređaja za osvjetljenje i svjetlosnu signalizaciju na mopede | 74 | 00 | L1 |
| 59. | Glavna svjetla za mopede | 76 | 00 | L1, L2 |
| 60. | Parkirna svjetla | 77 | 00 | M, N |
| 61. | Kočenje vozila kategorije L | 78 | 01 | L |
| 62. | Uređaj za upravljanje | 79 | 01 | M, N, O |
| 63. | Retrovizori za vozila na dva ili tri kotača | 81 | 00 | L1 – L5 |
| 64. | Glavna svjetla za mopede (HS2) | 82 | 00 | L1, L2 |
| 65. | Emisija štetnih sastojaka:  kategorije vozila M1, N1 | 83 | 05(3) | M1, N1 |
| 66. | Mjerenje potrošnje goriva | 84 | 00 | M1 , N1 ≤ 2,0 t |
| 67. | Mjerenje neto snage | 85 | 00 | M, N |
| 68. | Svjetla za vožnju po danu | 87 | 00 | M, N |
| 69. | Uređaji za ograničenje brzine | 89 | 00 | M3, N2, N3 |
| 70. | Zamjenski sklopovi kočnih obloga | 90 | 01 | M1 ≤ 3,5 t, N1, O1, O2 |
| 71. | Bočna svjetla za označivanje | 91 | 00 | M, N, O |
| 72. | Zamjenski ispušni sustavi za smanjenje buke za vozila kategorije L | 92 | 00 | L1 – L5 |
| 73. | Zaštita od prednjeg podlijetanja | 93 | 00 | N2, N3 |
| 74. | Zaštita putnika kod čelnog sudara | 94 | 01 | M1 ≤ 2,6 t |
| 75. | Zaštita putnika kod bočnog sudara | 95 | 01 | M1, N1 |
| 76. | Glavna svjetla sa svjetlosnim izvorima s izbojem u plinu | 98 | 00 | M, N |
| 77. | Svjetlosni izvori s izbojem u plinu za glavna svjetla | 99 | 00 | M, N |
| 78. | Emisija CO2, potrošnja goriva i el. energije, autonomija kretanja | 101 | 00 | CO2 i gorivo: M1  El. vozila: M1, N1 |
| 79. | Zamjenski katalizatori | 103 | 00 | M1, N1 |
| 80. | Retrorefleksne oznake za duga i teška vozila | 104 | 00 | N2, N3, O3, O4 |
| 81. | Vozila za prijevoz opasnih tvari (ADR-vozila) | 105 | 00 | N, O2, O3  i O4 |
| 82. | – | – | – | – |
| 83. | Obnovljene gume za osobne automobile | 108 | 00 | M1 |
| 84. | Obnovljene gume za gospodarska vozila i njihove prikolice | 109 | 00 | M2, M3, N2, N3  O2, O3, O4 |
| 85. | Veliki autobusi – konstrukcijske značajke | 36 | 03 | M2, M3 |
| 86. | Posebna oprema motornih vozila koja upotrebljavaju UNP kao gorivo | 67 | 00 | M, N |
| 87. | Mali autobusi – konstrukcijske značajke | 52 | 01 | M2, M3 |
| 88. | Glavna svjetla za asimetrični kratki svjetlosni snop i/ili dugi svjetlosni snop | 112 | 00 | M, N |
| 89. | Glavna svjetla za simetrični kratki svjetlosni snop i/ili dugi svjetlosni snop | 113 | 00 | L |

(1) Prema prilogu 1 ovoga
pravilnika.

(2) Za rabljena vozila
primjenjuje se ECE Pravilnik u izvornome obliku (00 niz izmjena i dopuna).

(3) Za rabljena vozila
primjenjuje se ECE Pravilnik s 02 nizom izmjena i dopuna.

(4) Prihvaćaju se sve
izmjene i dopune novije od navedenih u ovoj tablici.

(5) Za rabljena vozila
primjenjuje se ECE Pravilnik s 02 nizom izmjena i dopuna, razina zahtjeva B.

(6) Vozila kategorije L6 moraju zadovoljavati tehničke zahtjeve za mopede na tri
kotača kategorije L2, osim ako nije drukčije propisano u posebnim pravilnicima,
a vozila kategorije L7  moraju zadovoljavati tehničke zahtjeve za
vozila kategorije L5, osim ako nije drukčije propisano u posebnim pravilnicima.

POPIS EU DIREKTIVA
(vidi članak 15. Pravilnika)

|  |  |  |  |
| --- | --- | --- | --- |
| Red. broj | PREDMET | EU direktiva | |
| osnovna | izmijenjena ili dopunjena(3) |
| 1. | 2. | 3. | 4. |
| 1. | Glavna svjetla | 76/761/EEC | 89/517/EEC |
| 2. | Katadiopteri | 76/757/EEC | – |
| 3. | Svjetlo stražnje registracijske ploče | 76/760/EEC | – |
| 4. | »SB« glavna svjetla | 76/761/EEC | 89/517/EEC |
| 5. | Pokazivači smjera | 76/759/EEC | 89/277/EEC |
| 6. | Prednja i stražnja pozicijska svjetla, kočna i gabaritna svjetla | 76/758/EEC | 89/516/EEC |
| 7. | Halogena svjetla: asimetrični svjetlosni snop | 76/761/EEC | 89/517/EEC |
| 8. | Emisija buke od motornih vozila s tri kotača | 70/157/EEC | 92/97/EEC (97/24/EC) |
| 9. | Elektromagnetske smetnje | 72/245/EEC | 89/491/EEC (97/24/EC) |
| 10. | Okovi i brave vrata | 70/387/EEC | – |
| 11. | Zaštita vozača od upravljačkog mehanizma u slučaju sudara | 74/297/EEC | 91/662/EEC(1) |
| 12. | Kočenje vozila kategorija M, N i O | 71/320/EEC | 91/422/EEC |
| 13. | Sidrišta sigurnosnih pojaseva | 76/115/EEC | 90/629/EEC |
| 14. | Sigurnosni pojasi | 77/541/EEC | 90/628/EEC |
| 15. | Čvrstoća i sidrišta sjedala | 74/408/EEC | 81/577/EEC |
| 16. | Zaštita od neovlaštene uporabe | 74/61/EEC | – |
| 17. | Prednja svjetla za maglu | 76/762/EEC | – |
| 18. | Halogena glavna svjetla  (H4 žarulje) | 76/761/EEC | 89/517/EEC |
| 19. | Unutrašnja opremljenost | 74/60/EEC | 78/632/EEC |
| 21. | Svjetlo za vožnju unatrag | 77/539/EEC | – |
| 22. | Emisija vidljivih štetnih sastojaka: diesel-motori | 72/306/EEC | 89/491/EEC |
| 23. | Nasloni za glavu | 78/932/EEC | – |
| 24. | Vanjske izbočine | 74/483/EEC | 79/488/EEC |
| 26. | Zvučno upozorni uređaji i signali | 70/388/EEC | – |
| 27. | Gume za osobna i laka teretna vozila | 92/23/EEC | – |
| 28. | Halogena »SB« glavna svjetla | 76/761/EEC | 89/517/EEC |
| 29. | Sprječavanje opasnosti požara | 70/221/EEC | 81/333/EEC |
| 31. | Žarulje sa žarnom niti | 76/761/EEC | 89/517/EEC |
| 32. | Stražnja svjetla za maglu | 77/538/EEC | 89/518/EEC |
| 33. | Brzinomjeri | 75/443/EEC | – |
| 34. | Emisija štetnih sastojaka koje ispuštaju motocikli | 97/24/EC | – > |
| 35. | Emisija buke od motocikala | 78/1015/EEC | 89/235/EEC (97/24/EC) |
| 36. | Sigurnosna stakla | 92/22/EEC | – |
| 38. | Retrovizori | 71/127/EEC | 88/321/EEC |
| 39. | Emisija štetnih sastojaka koje ispuštaju mopedi | 97/24/EC | – |
| 40. | Ugradba uređaja za osvjetljenje i svjetlosnu signalizaciju na motorna vozila i njihove prikolice (kat M, N i O) | 76/756/EEC | 91/663/EEC |
| 41. | Emisija štetnih sastojaka: diesel-motori | 88/77/EEC | 1999/96/EC(4) |
| 42. | Svjetla za motocikle, osim glavnih svjetla | 97/24/EC | – |
| 43. | Emisija buke od motornih vozila s najmanje četiri kotača | 70/157/EEC | 92/97/EEC |
| 44. | Ugradba uređaja za osvjetljenje i svjetlosnu signalizaciju na motocikle | 93/92/EEC | – |
| 45. | Gume za gospodarska vozila i njihove prikolice | 92/23/EEC | – |
| 46. | Sastavnice mehaničke spojnice | 94/20/EC | – |
| 47. | Glavna svjetla za mopede | 97/24/EC | – |
| 48. | Glavn'>Glavna svjetla zikle | 97/24/EC | – |
| 49. | Zaštita od stražnjeg podlijetanja | 70/221/EEC | 81/333/EEC |
| 50. | Zamjenski ispušni sustavi za smanjenje buke | 70/157/EEC | 92/27/EEC |
| 51. | Vanjske izbočine na kabini gospodarskih vozila | 92/114/EEC | – |
| 52. | Emisija buke od mopeda | 97/24/EC | – |
| 56. | Glavna svjetla za motocikle: asimetrični kratki svjetlosni snop | 97/24/EC | – |
| 57. | Bočna zaštita gospodarskih vozila | 89/297/EEC | – |
| 58. | Ugradba uređaja za osvjetljenje i svjetlosnu signalizaciju na mopede | 93/92/EEC | – |
| 59. | Glavna svjetla za mopede | 97/24/EC | – |
| 60. | Parkirna svjetla | 77/540/EEC | – |
| 61. | Kočenje vozila kategorije L | 93/14/EEC | – |
| 62. | Uređaj za upravljanje | 70/311/EEC | 92/62/EEC |
| 63. | Retrovizori za vozila na dva ili tri kotača | 80/780/EEC | 80/1272/EEC(97/24/EC) |
| 64. | Glavna svjetla za mopede (HS2) | 97/24/EC | – |
| 65. | Emisija štetnih sastojaka:  kategorije vozila M1, N1 | 70/220/EEC | 98/69/EC(2) |
| 66. | Mjerenje potrošnje goriva | 80/1268/EEC | 89/491/EEC |
| 67. | Mjerenje neto snage | 80/1269/EEC | 89/491/EEC |
| 68. | Svjetla za vožnju po danu | 97/30/EC | – |
| 69. | Uređaji za ograničenje brzine | 92/24/EEC | – |
| 70. | Zamjenski sklopovi kočnih obloga | 98/12/EC | – |
| 71. | Bočna svjetla za označivanje | 76/758/EEC | 97/30/EC |
| 72. | Zamjenski ispušni sustavi za smanjenje buke za vozila kategorije L | 97/24/EC | – |
| 73. | Zaštita od prednjeg podlijetanja | 2000/40/EC | – |
| 74. | Zaštita putnika kod čelnog sudara | 96/79/EC | – |
| 75. | Zaštita putnika kod bočnog sudara | 96/27/EC | – |
| 76. | Glavna svjetla sa svjetlosnim izvorima s izbojem u plinu | 76/761/EEC | 99/17/EC |
| 77. | Svjetlosni izvori s izbojem u plinu za glavna svjetla | 76/761/EEC | 99/17/EC |
| 78. | Emisija CO2, potrošnja goriva i el. energije, autonomija kretanja | 80/1268/EEC | 93/116/EEC |
| 79. | Zamjenski katalizatori | 98/77/EC | – |
| 81. | Vozila za prijevoz opasnih tvari (ADR-vozila) | 98/91/EC | – |
| 85. | Veliki autobusi – konstrukcijske značajke | 2001/85/EC | – |

(1) Za rabljena vozila
primjenjuje se EU direktiva u izvornome obliku.

(2) Za rabljena vozila
primjenjuje se EU direktiva 93/59/EEC.

(3) Prihvaćaju se sve
izmjene i dopune novije od navedenih u ovoj tablici.

(4) Za rabljena vozila
primjenjuje se EU direktiva 91/542/EEC s razinom zahtjeva B.

Pravilnik, NN 100/2005-1957